KIRJALLINEN KYSYMYS E-2299/01 esittäjä(t): Claude Turmes (Verts/ALE) komissiolle. Kiinalaisten pienloistelamppujen polkumyyntitulli.



Virallinen lehti nro 081 E , 04/04/2002 s. 0147 - 0148



KIRJALLINEN KYSYMYS E-2299/01 esittäjä(t): Claude Turmes (Verts/ALE) komissiolle (31. heinäkuuta 2001) Aihe: Kiinalaisten pienloistelamppujen polkumyyntitulli Komissio toteaa äskettäin antamassaan rakennusten energiatehokkuutta koskevassa direktiiviehdotuksessa, että uusinta teknologiaa edustavien valaistuslaitteiden käytöllä voidaan saavuttaa 3040 % säästö valaistuksen (jonka osuus kolmannen sektorin energiankulutuksesta on 14 %) energiakustannuksissa. Onko komissio arvioinut sen seurauksia, että Kiinasta tuotavien pienloiste lamppujen polkumyyntitullit vähentävät kiinnostusta siirtyä käyttämään energiaa säästäviä lamppuja? Ottaen huomioon, että yhteisö on sitoutunut vähentämään kasvihuonekaasujen päästöjä, mitä aloitteita komissio aikoo esittää sen korvaamiseksi, että Kiinasta tuotavien pienloistelamppujen suunniteltujen polkumyyntitullien aiheuttama todennäköinen hinnankorotus rajoittaa CO2-kaasujen halvimpiin ja tehokkaimpiin kuuluvien vähentämisvälineen leviämistä, ks. SAVEn äskettäinen tutkimus pienloistelamppujen leviämisestä (SAVE-hanke: 4.1031/Z97-030. Dissemination in Order to Eliminate Barriers for Use of Energy Saving Lamps in the Domestic Sectory, Energy Piano, joulukuu 2000). Onko komissio tyytyväinen eurooppalaisten pienloistelamppujen valmistajien kilpailutilanteeseen? Koska teollisuus on rakenteeltaan keskittynyt, harkitseeko komissio mahdollisia toimia kilpailun tehostamiseksi? Pascal Lamyn komission puolesta antama vastaus (9. lokakuuta 2001) Neuvosto otti käyttöön Kiinan kansantasavallasta peräisin olevien integroitujen elektronisten pienloistelamppujen (CFL-i) tuontia koskevan lopullisen polkumyyntitullin 16. heinäkuuta 2001 antamallaan asetuksella (EY) N:o 1470/2001(1). Käyttöön otetut tullit vaihtelevat 066,1 prosentin välillä kyseessä olevasta valmistajasta riippuen. Polkumyyntitutkimuksessa pääteltiin, että toimenpiteet johtavat erittäin epätodennäköisesti tarjonnan puutteeseen ja että kuluttajilla on jatkossakin mahdollisuus hankkia hinnaltaan edullisia energiaa säästäviä lamppua, kun erityisesti otetaan huomioon se, että eräisiin kiinalaisiin vientiä harjoittaviin tuottajiin sovelletaan suhteellisen alhaisia tulleja ja että Kiinan suurimmalle tunnetulle vientiä harjoittavalle tuottajalle ei määrätty lainkaan tuontitullia viennin määrän osalta. Näin ollen komissio ei katso tarpeelliseksi ehdottaa hyvitystoimenpiteitä. Kilpailun tason osalta olisi huomattava, että tullien käyttöönoton tarkoituksena on terveen kilpailutilanteen palauttaminen. Joka tapauksessa yhteisön alueella olevien tuottajien vähäinen määrä ei välttämättä tarkoita sitä, että kilpailun taso olisi alhainen yhteisön markkinoilla. Kiinalaisiin vientiä harjoittaviin tuottajiin sovellettavien tullien erilaiset tasot huomioon ottaen on todennäköistä, että suuri osa kyseisistä tuottajista jatkossakin kilpailee yhteisön markkinoilla sekä keskenään että yhteisön tuottajien kanssa. Lisäksi on todennäköistä, että markkinoille jää myös muista kolmansista maista, erityisesti Puolasta ja Unkarista, peräisin olevien energiaa säästävien lamppujen tuottajia, joihin ei sovelleta polkumyyntitulleja. Näin ollen komissio ei katso tarpeelliseksi harkita toimenpiteitä kilpailun parantamiseksi. Komissio muistuttaa myös, että polkumyyntitutkimuksessa pääteltiin, että yhteisön tuotannonala on kärsinyt Kiinasta peräisin olevien pienloistelamppujen tuonnin aiheuttamasta vahingollisesta polkumyynnistä. Lisäksi yhteisön tuottajien ei voida edellyttää kärsivän toteennäytettyjen, yhteisön energia- ja ympäristöpolitiikkojen kustannuksella harjoitettujen, epäterveiden kaupan käytäntöjen seurauksista. (1) EYVL L 195, 19.7.2001.